Diari Oficial de la Generalitat Valenciana


Sumari del DOGV 5282, del 16-06-2006 (2006/6367)

RESOLUCIÓ de 8 de maig de 2006, del director general d'Investigació i Transferència Tecnològica, per la qual es concedixen ajudes per a la realització de projectes de I+D+i per a investigadors emergents.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5282

Data del DOGV
:   16-06-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/6367


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 8 de maig de 2006, del director general d'Investigació i Transferència Tecnològica, per la qual es concedixen ajudes per a la realització de projectes de I+D+i per a investigadors emergents. [2006/6367]  
Per Orde de 13 de juliol de 2005, del conseller d'Empresa, Universitat i Ciència (DOGV núm. 5.063, de 3 d'agost), es van convocar, entre altres, ajudes per a la realització de projectes de I+D+i per a investigadors emergents.  
Per Orde de 22 de desembre de 2005, de la Conselleria d'Empresa, Universitat i Ciència (DOGV núm. 5.178, de 17.01.2006), es van publicar les línies pressupostàries i es van determinar els crèdits que han de finançar les ajudes i beques per al foment de la investigació científica i el desenvolupament tecnològic, convocades per mitjà de l'Orde de 13 de juliol de 2005, del conseller d'Empresa, Universitat i Ciència.  
Posteriorment, per Orde de 6 d'abril de 2006, del conseller d'Empresa, Universitat i Ciencia, es va modificar la citada Orde de 22 de desembre de 2005, amb l'increment de la quantia de l'import global màxim destinat al finançament de les ajudes i beques per al foment de la investigació científica i el desenvolupament tecnològic, convocades per l'Orde de 13 de juliol de 2005, del conseller d'Empresa, Universitat i Ciència.  
Una vegada finalitzat el procés d'avaluació, per l'òrgan col.legiat constituït a este efecte s'ha elevat proposta de resolució, d'acord amb la base 5 de l'annex I, normes generals de procediment, de l'Orde de 13 de juliol de 2005, abans citada.  
Per raó del que establix la base 6 de l'annex I, normes generals de procediment, de l'Orde de 13 de juliol de 2005, es va demanar als beneficiaris de l'ajuda que formalitzaren de nou la sol.licitud per a ajustar els compromisos i les condicions a la subvenció a atorgar.  
La disposició final primera de l'Orde de 13 de juliol de 2005, facultat el director general d'Investigació i Transferència Tecnològica per a dictar les resolucions necessàries per aplicar, desenvolupar i interpretar l'Orde de convocatòria i es delega en ell la competència per a resoldre la concessió o la denegació de les ajudes a què fa referència la convocatòria.  
D'acord amb el que establix el Decret 184/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència (DOGV núm. 4.857, de 6 d'octubre), resolc:  
Primer  
Concedir les ajudes per a la realització de projectes de I+D+i per a investigadors emergents, corresponent a la convocatòria establerta en l'annex XI de l'Orde de 13 de juliol de 2005, del conseller d'Empresa, Universitat i Ciència (DOGV núm. 5.063, de 03.08.2005), a les entitats beneficiàries que s'indiquen en l'annex I de la present resolució, i en les quantitats que s'hi indiquen, a càrrec dels crèdits de la línia de subvenció T4015, capítol IV i la línia de subvenció T5768,capítol VII, de l'aplicació pressupostària 31.69.61.552.44 del pressupost de la Generalitat Valenciana per a 2006.  
Segon  
Denegar les sol.licituds que figuren en l'annex II, per no haver aconseguit el nivell de puntuació necessari, tenint en compte la valoració de la proposta en relació amb els objectius i la disponibilitat pressupostària de la convocatòria, i atenent els criteris d'avaluació i de selecció establits en la base 7 de l'annex XI de l'Orde de 13 de juliol, abans citada.  
Tercer  
Excloure les sol.licituds que figuren en l'annex III de la present resolució, i amb els motius que s'hi indiquen.  
Quart  
Acceptar el desistiment que han presentat les entitats que figuren en l'annex IV, pel que fa a les sol.licituds que s'hi indiquen.  
Quint  
El beneficiaris han de complir les obligacions i les normes de justificació previstes en els annexos I i XI de l'Orde de 13 de juliol de 2005, del conseller d'Empresa, Universitat i Ciència (DOGV núm. 5.063, de 03.08.2005) per la qual es van convocar diferents tipus de beques i ajudes per al foment de la investigació científica i el desenvolupament tecnològic a la Comunitat Valenciana.  
Sext  
La present resolució, que ha sigut dictada per delegació del conseller d'Empresa, Universitat i Ciència, s'ha de notificar a les entitats interessades d'acord amb el que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i s'han de publicar en el Diari Oficial de la Generalitat Valenciana, i també en l'adreça d'internet, http//www.gva.es/industria/invest, a l'efecte de la publicitat en els terminis que preveu l'orde de convocatòria.  
D'acord amb el que establixen els articles 107,116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, la present resolució posa fi a la via administrativa, contra la qual es pot interposar amb caràcter potestatiu recurs de reposició o plantejar directament recurs contenciós administratiu, en els terminis i davant els òrgans que s'indiquen a continuació:  
El recurs de reposició ha d'interposar-se davant .òrgan que va dictar l'acte, en el termini d'un mes comptador des de l'endemà de la publicació de la present resolució.  
El recurs contenciós administratiu ha d'interposar-se davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la present resolució.  
València, 8 de maig de 2006.. El director general d'Investigació i Transferència Tecnològica: Jesús T. Pastor Ciurana.